ગાંધીનગર : કલોલમાં છેડતી મુદ્દે બે કોમ વચ્ચે અથડામણની ઘટનાં બની છે. ઘટનામાં ત્રણ યુવકો ગંભીર રીતે ઘાયલ થઇ ગયા હતા. સામ સામે આવી ગયેલા બે કોમનાં લોકોને શાંત પાડવા માટે પોલીસે લાઠીચાર્જ કરવાની ફરજ પડી હતી. જો કે પરિસ્થિતી કાબુ બહાર થતી હોય તેવું લાગતા પોલીસ દ્વારા લાઠીચાર્જ બાદ ટીયરગેસનાં શેલ છોડવામાં આવ્યો હતા. હજુ પણ પરિસ્થિતી તંગ છે. જેનાં કારણે કલેક્ટર દ્વારા ચુસ્ત પોલીસ બંદોબસ્ત ગોઠવી દેવામાં આવ્યો છે.